
de Bogdan Tiberiu Iacob, preluare Inpolitics 


Scandalul provocat de activităţile oculte ale unor foști "bolovănoși” din servicii ia 
amploare, pe măsură ce apar tot mai multe dezvăluiri, mai nou și denunţuri penale. 
Marea problemă e în ce măsură conducerile serviciilor au fost și sunt la curent cu 
asemenea activităţi ale foștilor angajaţi. Ex-șeful SIE, loan Talpeș, spune că Eduard 
Hellvig știa cu siguranţă de afacerile cuplului Coldea-Dumbravă de după trecerea în 
rezervă, cu scîntei, în cazul ambilor. Cu adevărat spectaculos e că Hellvig a 
confirmat public asta, ceea ce ridică o întrebare tulburătoare: există o protecţie 
specială care excede piîrghiile SRI în cazul unor nume precum Coldea ori 
Dumbravă? 


Aseară, în emisiunea Ancăi Alexandrescu de la Realitatea Plus, generalul loan 
Talpeș, fostul șef al SIE, a spus că Hellvig a fost informat de activitatea celor doi 

Bomba e că Hellvig însuși a dezvăluit public că e la curent cu ce fac rezerviștii, 
inclusiv atunci cînd activitatea lor e cam neortodoxă. 


Unii își mai amintesc, poate, că în octombrie 2022, Hellvig, pe atunci director al SRI, 
a ţinut un discurs la universitatea Babeș-Bolyai din Cluj. 


Și acolo a vorbit explicit despre greșelile serviciului. 


“Sigur că SRI-ul a făcut și greșeli. Multe, în acești 32 de ani. Să repari 
greșelile făcute este un proces complicat care cere timp, expertiză și foarte 
mult efort. Greșeala unui șef afectează un întreg departament, iar adesea 
majoritatea oamenilor din acel departament sunt oameni de toată cinstea. Să 
schimbi părerile oamenilor despre un serviciu secret este și mai complicat. 
Încercăm să o facem treptat, dar încă nu este suficieni. 

Câteva dintre ele, făcute înainte de mandatul meu, au fost greșeli importante 
și cu siguranţă criticii mei vor găsi îndeajuns de multe și din timpul 
mandatului meu. Îmi cer în mod sincer scuze pentru ele — pentru toate, 
inclusiv pentru cele de dinaintea mea. Dar eu sunt permanent ghidat de 
dorinţa de a construi, nu de a distruge. Cunosc păcatele de care este acuzată 
instituţia, unele reale, altele atribuite nouă pe nedrept. 


Știu și de problemele generate de unii foști lucrători ai 
SRI poziționaţi fie în spatele a tot felul de oameni, fie 
gravitând în jurul companiilor de stat. Vă pot spune că 
suntem conștienți de aceste probleme și vom face tot 
ce ţine de noi pentru a le rezolva” a spus Hellvig. 


La acea vreme, cuvintele lui Hellvig nu au atras prea mult atenţia, acoperite de alte 
chestiuni ridicate de el în discurs. 

Acum, ele apar într-o cu totul altă lumină. 

Românii află acum, stupefiaţi, din presă, despre afaceri de milioane făcute de grei 
din servicii, poate nu toate din postura de rezerviști, ci chiar de activi. Deja apar 
plingerile la parchete, povestea va lua amploare cu siguranţă. 


Dacă însuși directorul SRI a ţinut să vorbească -— neîntrebat! — în public despre 
activităţile oculte ale unor rezerviști ai serviciului, "și vom face tot ce ţine de noi 

Numai că nu s-a întimplat nimic. Generalii cîndva în fruntea serviciului își extind, 
relaxaţi, afacerile, inclusiv în zone precum Orientul Mijlociu, ultrasensibile pentru 
serviciile occidentale, îngrijorate de amploarea din ultimii ani a racolărilor de foști 
agenţi de către entităţi arabe. 


Dacă leadershipul SRI admite public că știe și anchetează activităţile suspecte ale 
unor foști angajaţi și nu se întimplă, totuși, nimic, nu există loc decit pentru o 
singură ipoteză. 


Anumite personaje grele din intelligence beneficiază de o protecţie specială, care îi 
face imuni. 

O protecţie furnizată, în numele unor servicii făcute cîndva, de la virful statului 
nostru. Sau al altui stat. 

La cîteva luni după discursul amintit, Hellvig a părăsit, încă neexplicat, serviciul și 
de atunci e în adormire. Protecţia divină pare să nu funcţioneze pentru toți. 


